EGR2
Protein 2 ranog odgovora na rast je protein koji je kod ljudi kodiran genom EGR2. EGR2 (znan i kao Krox20) je transkripcijski faktor regulacije, sa tri mjesta vezanja DNK cinkovog prsta, izrazito eksprimiran u populaciji migrirajućih ćelija nervnog grebena. Kasnije se eksprimira u neuronskim ćelijama kranijalne ganglije izvedene iz grebena. Protein kodiran pomoću Krox20 sadrži dva cinkova prsta tipa cys2his2. Ekspresija Krox20 gena ograničena je na rani razvoj stražnjeg mozga. Evolucijski je konzerviran kod kičmenjaka, uključujuči ljude, miševe, kokoši i zebrice. Osim toga, aminokiselinska sekvenca i većina aspekata uzorka embrionskog gena konzervirani su kod kičmenjaka, što dodatno implicira njegovu ulogu u razvoju stražnjeg mozga. Kada se Krox20 deletira na miševima, sposobnost kodiranja proteina gena Krox20 (uključujući domen vezanja DNK cinkovog prsta) se smanjuje. Ovi miševi ne mogu preživjeti nakon rođenja i pokazuju velike nedostatke stražnjeg mozga. Ovi nedostaci uključuju, ali nisu ograničeni na nedostatke u formiranju kranijalnih čulnihih ganglija, djelimičnu fuziju trigeminusog živca (V) s facijalnim (VII) i slušnim (VII) živcima, proksimalni korijeni živaca koji izlaze iz ovih ganglija bili su neorganizirani i isprepleteni jedni s drugima pri ulasku u moždano stablo, a došlo je i do spajanja glosofaringeusog (IX) nervnog kompleksa.